2010 M. bendrojo biudžeto taisomojo biudžeto nr. 3 projektas išlaidų suvestinė pagal skirsnius III skirsnis – Komisija /* KOM/2010/0149 galutinis */





[pic] | EUROPOS KOMISIJA | Briuselis, 2010.4.8 KOM(2010)149 galutinis 2010 M. BENDROJO BIUDŽETO TAISOMOJO BIUDŽETO NR. 3 PROJEKTAS IŠLAIDŲ SUVESTINĖ PAGAL SKIRSNIUSIII skirsnis – Komisija 2010 M. BENDROJO BIUDŽETOTAISOMOJO BIUDŽETO NR. 3 PROJEKTAS IŠLAIDŲ SUVESTINĖ PAGAL SKIRSNIUSIII skirsnis – Komisija Atsižvelgdama į: - Sutartį dėl Europos Sąjungos veikimo, ypač į jos 314 straipsnį, ir į Europos atominės energijos bendrijos steigimo sutartį, ypač į jos 106a straipsnį, - 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento[1], ypač į jo 37 straipsnį, - 2009 m. gruodžio 17 d. patvirtintą Europos Sąjungos 2010 finansinių metų bendrąjį biudžetą[2], - 2010 m. kovo 19 d. priimtus taisomųjų biudžetų Nr. 1/2010[3] ir Nr. 2/2010[4] projektus, - 2006 m. gruodžio 18 d. Europos Parlamento ir Tarybos taisomąjį reglamentą (EB) Nr. 1905/2006, nustatantį vystomojo bendradarbiavimo finansinę priemonę[5], Europos Komisija biudžeto valdymo institucijai pateikia 2010 m. biudžeto taisomojo biudžeto Nr. 3 projektą. TURINYS 1. Įvadas 4 2. Papildomos prekybos bananais priemonės 4 2.1 Asignavimų perskirstymo pagrindimas 5 2.2 Lankstumo priemonės mobilizavimas 8 3. Suvestinė lentelė pagal finansinės programos išlaidų kategorijas 9 IŠLAIDŲ SUVESTINĖS PAGAL SKIRSNIUS PAKEITIMAI Išlaidų suvestinės pagal skirsnius pakeitimus galima rasti EUR-Lex (http://eur-lex.europa.eu/budget/www/index-en.htm). Informacijai skirtas šios suvestinės pagal skirsnius pakeitimų tekstas anglų kalba pateikiamas biudžeto priede. 1. Įvadas Remiantis taisomojo Reglamento (EB) Nr. 1905/2006 pasiūlymu, į taisomojo biudžeto Nr. 3/2010 projektą įtraukti asignavimai, kurių paskirtis – finansuoti papildomas prekybos bananais priemones, palankias pagrindinėms bananus tiekiančioms AKR šalims, kurias paveikė didžiausio palankumo statusą (DPS) turinčių šalių prekybos liberalizavimas, remiantis Pasaulio prekybos organizacijos (PPO) nuostatomis. Šių priemonių trukmė – ketveri metai (2010–2013 m.), biudžetas – 190 mln. EUR. 2010 m. papildomoms prekybos bananais priemonėms bus skirta 75 mln. EUR pagal biudžeto 21 06 07 straipsnį „Papildomos prekybos bananais priemonės“, sukurtą 2010 m. biudžeto procedūros metu. Iki taisomojo Reglamento (EB) Nr. 1905/2006[6] priėmimo ši suma bus įrašyta į rezervą ir gaunama taip: 55,8 mln. EUR įsipareigojimų asignavimų gaunami perskirsčius 4 išlaidų kategorijos asignavimus, 0,9 mln. EUR – iš 4 išlaidų kategorijos maržos, o likę 18,3 mln. EUR – 2010 m. panaudojant lankstumo priemonę. Šio taisomojo biudžeto grynasis finansinis poveikis – 19,2 mln. EUR papildomų įsipareigojimų asignavimų; papildomų mokėjimų asignavimų neprašoma. 2. Papildomos prekybos bananais priemonės Europos Sąjunga yra įsipareigojusi padėti AKR šalims prisitaikyti prie ES importo režimo pokyčių poveikio. Visų besivystančių šalių integracija į daugiašalę prekybos sistemą ir pasaulio ekonomiką yra pagrindinis ES vystymosi politikos tikslas. Todėl nustatydama papildomas prekybos bananais priemones Europos Komisija siūlo remti pagrindines bananus eksportuojančias AKR šalis, kad būtų pašalinti šioms šalims kilsiantys sunkumai. Papildomos prekybos bananais priemonės skirtos remti bananus tiekiančių AKR šalių, kurias paveikė didžiausio palankumo statusą (DPS) turinčių šalių prekybos liberalizavimas, remiantis Pasaulio prekybos organizacijos (PPO) nuostatomis. Šia programa turėtų būti siekiama: - remti prisitaikymo ir (arba) restruktūrizavimo procesus nuo bananų eksporto priklausomuose regionuose teikiant biudžeto paramą arba vykdant specialias intervencijas; - jei tai perspektyvu, numatyti socialinio gyvybingumo politiką, ekonomikos įvairinimą arba investavimą siekiant padidinti konkurencingumą, atsižvelgiant į specialiosios paramos tradiciniams AKR bananų tiekėjams sistemos ir programos taikymo rezultatus bei patirtį. 2.1 Asignavimų perskirstymo pagrindimas - 07 02 04 – Parengiamieji veiksmai. Juodosios jūros baseino aplinkos stebėsena ir bendroji Europos pagrindų programa, skirta Juodosios jūros regiono vystymuisi Šiais parengiamaisiais veiksmais toliau vykdomas 2008 m. sukurtas bandomasis projektas, kuriuo siekiama panašių tikslų – Juodosios jūros baseino aplinkos stebėsena ir bendroji Europos pagrindų programa, skirta Juodosios jūros regiono vystymuisi. Iš 2008 ir 2009 m. biudžeto paremti du Juodosios jūros komisijos įgyvendinami projektai: tiek 2008, tiek 2009 m. skirta po 1 mln. EUR. Juodosios jūros komisija yra vienintelė organizacija, kuri, remdamasi savo kompetencija ir struktūra, galėtų užtikrinti veiksmingą pakrantės šalių dialogą taršos tema. 2008–2009 m. remtais projektais siekiama: - stiprinti institucijų bendradarbiavimą, siekiant bendrai sutarti, kaip spręsti taršos nafta problemas ir pasirengti įgyvendinti taršos nafta stebėjimo ir informacijos programą; - plėtoti būtinus informacijos ir stebėjimo pajėgumus, kad pakrantės šalys galėtų geriau spręsti dėl naftos atsiradusią taršos problemą. Šių dviejų projektų rezultatai bus žinomi iki 2011 m. pabaigos. Kaip pareiškė Parlamentui skirtame rašte dėl pataisų, priimtų per pirmą svarstymą, įgyvendinamumo, Komisija mano, kad prieš imantis naujų veiksmų dėl taršos nafta, patartina palaukti minėtų projektų rezultatų. Nors Komisija mato galimybę parengiamaisiais veiksmais toliau spręsti Juodosios jūros baseino aplinkos stebėsenos klausimą, jos nuomone, asignavimų, patvirtintų priimant 2010 m. biudžetą, sumos (2 mln. EUR) iki galo panaudoti negalima. Atsižvelgdama į poreikį remtis esamais projektais ir rezultatais, vengti sutapimų su vykdoma arba jau planuojama atitinkama veikla ir atsižvelgti į galimų įgyvendinimo organizacijų įsisavinimo pajėgumą regione, Komisija apskaičiavo, kad galimai 2010 m. veiklai reikalingi finansiniai ištekliai neturėtų viršyti 0,5 mln. EUR. Todėl Komisija siūlo perskirstyti 1,5 mln. EUR įsipareigojimų asignavimų sumą. - 19 06 08 – Reagavimo į finansinę ir ekonominę krizę besivystančiose šalyse priemonės Bendrijos biudžeto negalima pasitelkti, siekiant tiesiogiai įveikti finansų ir ekonomikos krizės padarinius maždaug 50-yje šalių, kurioms taikoma vystomojo bendradarbiavimo priemonė, ir jis negali pakeisti tarptautinių finansų institucijų makroekonominio ir sektorių funkcijų bei įgaliojimų. Šie parengiamieji veiksmai, kuriems skiriama ribota suma, turėtų atitikti Europos Parlamento tikslą įvertinti finansų ir ekonomikos krizės besivystančiose šalyse padarinius. Komisija pasiūlė pradėti įgyvendinti šiuos veiksmus 2010 m., pradedant krizės poveikio šiose besivystančiose šalyse tyrimą. Apskaičiuota, kad tyrimui atlikti reikėtų skirti 0,5 mln. EUR sumą. Todėl Komisija siūlo perskirstyti 2,5 mln. EUR įsipareigojimų asignavimų sumą. - 19 09 01 – Bendradarbiavimas su besivystančiomis Lotynų Amerikos šalimis Iš naujo įvertinusi jau suplanuotus veiksmus, Komisija siūlo perskirstyti 1 mln. EUR sumą. - 19 10 01 01 – Bendradarbiavimas su besivystančiomis Azijos šalimis Iš naujo įvertinusi jau suplanuotus veiksmus, Komisija siūlo perskirstyti 2 mln. EUR sumą. - 21 02 01 – Maisto sauga Iš naujo įvertinusi jau suplanuotus veiksmus, Komisija siūlo perskirstyti 1 mln. EUR sumą. - 21 02 03 – Greito reagavimo į sparčiai didėjančias maisto kainas besivystančiose šalyse priemonė 2009 m. pradžioje suteikta 17,4 mln. EUR suma, siekiant patenkinti neatidėliotinus Ganos poreikius. Kaip nurodyta sprendime dėl asignavimų perkėlimo (DEC 42/2009), Komisija ketino siūlyti 2010 m. perkelti pirmiau perkeltus asignavimus į kitą biudžeto eilutę, kad 2008–2010 m. bendra Maisto priemonės suma būtų 1 mlrd. EUR. Todėl Komisija siūlo perskirstyti 17,4 mln. EUR įsipareigojimų asignavimų sumą. - 21 05 01 01 – Sveikata Iš naujo įvertinusi jau suplanuotus veiksmus, Komisija siūlo perskirstyti 1 mln. EUR sumą. - 21 05 01 06 – Parengiamieji veiksmai. Technologijų, susijusių su farmacijos sektoriumi, perdavimas besivystančioms šalims Šių parengiamųjų veiksmų tikslas – remti farmacijos mokslinių tyrimų, taikomosios veiklos ir gamybos pajėgumų tobulinimą besivystančiose šalyse, siekiant suteikti daugiau galimybių, visų pirma neturtingoms ir mažiausiai išsivysčiusioms šalims, gauti sveikatos produktų nuo dėl skurdo plintančių, atogrąžų regione paplitusių ir užleistų, taip pat neužkrečiamų ligų. Pirmaisiais šių parengiamųjų veiksmų metais (2008 m. biudžetas), 2008 m. gruodžio mėn. su Pasaulio sveikatos organizacija pasirašytas bendradarbiavimo susitarimas, siekiant vykdyti plataus masto konsultacijas su suinteresuotosiomis šalimis. Tyrimo tikslas – nustatyti pagrindinius vietos farmacijos gamybos ir su ja susijusio technologijų perkėlimo į besivystančias šalis uždavinius ir kliūtis, taip pat pateikti rekomendacijas ir gaires tolesniems šios srities veiksmams. Tyrimas pradėtas 2009 m. sausio mėn. ir bus vykdomas 24 mėnesius. Dalis asignavimų antraisiais parengiamųjų veiksmų metais (2009 m. biudžetas) panaudoti siekiant išplėsti šio tyrimo sritį (įtraukti vakcinas ir diagnostiką) atliekant pradinio bendradarbiavimo susitarimo su PPO pakeitimą (0,5 mln. EUR). Tolesni veiksmai bus bendrai nustatyti PPO ir Jungtinių Tautų prekybos ir vystymosi konferencijoje (UNCTAD), kadangi 2010 m. kovo mėn. gauti pirmieji daliniai tyrimo rezultatai. Šiame antrajame etape (4,5 mln. EUR) bus padėti tyrimo rekomendacijų įgyvendinimo pamatai ir nustatyta konkrečių gebėjimų vystymo priemonių, atsižvelgiant į nustatytus poreikius ir prioritetus, sistema. Tikimasi, kad šis etapas bus įgyvendinamas taikant bendradarbiavimo susitarimą su tinkamiausia JT agentūra. Antrasis šių veiksmų etapas suplanuotas lanksčiai, siekiant pradėti rengti žmogiškųjų išteklių srities gebėjimų vystymo planus ir pritaikyti pirmuosius gautus tyrimo rezultatus. Atsižvelgiant į tai, kad šiems veiksmams jau numatytos 2009 m. biudžeto lėšos, kitoms sritims numatyta parama turėtų būti grindžiama tyrimo rekomendacijomis. Todėl iki 2011 m. būtų per anksti ir labai sunku nustatyti papildomus veiksmus. Iš 2008 m. biudžeto finansuotas tyrimas prasidėjo tik 2009 m. Jo tikslas – nustatyti vietos farmacijos gamybos ir su ja susijusio technologijų perkėlimo į besivystančias šalis prioritetus ir uždavinius, taip pat pateikti rekomendacijas tolesniems EB veiksmams šioje srityje. Kadangi galutiniai rezultatai bus gauti tik 2010 m. pabaigoje, būtų per anksti nustatyti naujus veiksmus, neatsižvelgus į šiuos rezultatus. Todėl Komisija siūlo perskirstyti 3,3 mln. EUR įsipareigojimų asignavimų sumą. - 21 06 03 – Parama pertvarkymui cukraus protokolo šalims Atsižvelgiant į politines aplinkybes, Fidžiui negalima skirti visos preliminarios asignavimų sumos (Kotonu susitarimo 96 str. ir vystomojo bendradarbiavimo priemonės 37 str.). Kadangi lėšų negalima panaudoti taip, kaip planuota iš pradžių, Komisija siūlo perskirstyti 24,3 mln. EUR iš cukraus protokolo šalims skirtos biudžeto eilutės. - 21 07 04 – Susitarimai dėl prekių Tarptautinis susitarimas dėl atogrąžų medienos, dėl kurio 2006 m. vyko derybos, turėjo įsigalioti 2009 m. arba ne vėliau kaip 2010 m. Tačiau Brazilija, viena didžiausių pasaulio atogrąžų medienos gamintojų, dar neratifikavo susitarimo. Taigi, susitarimas įsigalios vėliau nei planuota, todėl narystės mokestis bus mažesnis nei tikėtasi. Todėl Komisija siūlo perskirstyti 1,8 mln. EUR įsipareigojimų asignavimų sumą. 2.2 Lankstumo priemonės mobilizavimas 2006 m. gegužės 17 d. tarpinstituciniame susitarime[7] numatyta galimybė mobilizuoti lankstumo priemonę, kad būtų galima padengti aiškiai nurodytas išlaidas, kurių negalima padengti neviršijant daugiametės finansinės programos vienos ar kelių išlaidų kategorijų viršutinių ribų. Atsižvelgdama į Tarpinstitucinio susitarimo 27 punktą ir išnagrinėjusi visas galimybes perskirstyti 4 išlaidų kategorijos asignavimus, kaip išdėstyta 2.1 skirsnyje, Komisija siūlo mobilizuoti lankstumo priemonę ir 18,3 mln. EUR suma finansuoti papildomas prekybos bananais priemones, viršijant 4 išlaidų kategorijos viršutinę ribą. 3. Suvestinė lentelė pagal finansinės programos išlaidų kategorijas Finansinė programa Išlaidų kategorija, išlaidų subkategorija | 2010 m. finansinė programa | 2010 m. biudžetas (įskaitant TBP Nr. 1–2/2010) | TBP Nr. 3/2010 | 2010 m. biudžetas (įskaitant TBP Nr. 1–3/2010) | |ĮA |MA |ĮA |MA |ĮA |MA |ĮA |MA | | 1. TVARUSIS AUGIMAS | | | | | | | | | | 1a. Konkurencingumas augimui ir užimtumui skatinti |14 167 000 000 | |14 861 853 253 |11 342 270 803 | | |14 861 853 253 |11 342 270 803 | |1b. Sanglauda augimui ir užimtumui skatinti |49 388 000 000 | |49 387 592 092 |36 384 885 000 | | |49 387 592 092 |36 384 885 000 | | Iš viso |63 555 000 000 | |64 249 445 345 |47 727 155 803 | | |64 249 445 345 |47 727 155 803 | | Marža[8] | | |-194 445 345 | | | |-194 445 345 | | | 2. GAMTOS IŠTEKLIŲ IŠSAUGOJIMAS IR VALDYMAS | | | | | | | | | | Iš kurių su rinka susijusios išlaidos ir tiesioginės išmokos |47 146 000 000 | |43 819 801 768 |43 701 207 586 | | |43 819 801 768 |43 701 207 586 | | Iš viso |59 955 000 000 | |59 498 833 302 |58 135 640 809 | | |59 498 833 302 |58 135 640 809 | | Marža | | |456 166 698 | | | |456 166 698 | | | 3. PILIETYBĖ, LAISVĖ, SAUGUMAS IR TEISINGUMAS | | | | | | | | | | 3a. Laisvė, saugumas ir teisingumas |1 025 000 000 | |1 006 487 370 |738 570 370 | | |1 006 487 370 |738 570 370 | |3b. Pilietybė |668 000 000 | |668 000 000 |659 387 500 | | |668 000 000 |659 387 500 | | Iš viso | 1 693 000 000 | |1 674 487 370 |1 397 957 870 | | |1 674 487 370 |1 397 957 870 | | Marža[9] | | |18 512 630 | | | |18 512 630 | | | 4. ES KAIP PASAULINIO MASTO VEIKĖJA[10] |7 893 000 000 | | 8 141 006 470 |7 787 695 183 |19 175 530 | | 8 160 182 000 |7 787 695 183 | | Marža | | | 875 530 | | | | -18 300 000 | | | 5. ADMINISTRAVIMAS[11] |7 882 000 000 | |7 908 478 423 |7 908 478 423 | | |7 908 983 423 |7 908 478 423 | | Marža | | | 53 016 577 | | | | 53 016 577 | | | IŠ VISO | 140 978 000 000 |134 289 000 000 |141 472 755 910 |122 956 928 088 |19 175 530 | |141 491 931 440 |122 956 928 088 | | Marža | | |529 126 912 |11 660 953 912 | | |528 250 560 |11 660 953 912 | | [1] OL L 248, 2002 9 16, p. 1. [2] OL L 64, 2010 3 12. [3] COM (2010) 107. [4] COM (2010) 108. [5] OL L 378, 2006 12 27, p. 41. [6] COM (2010) 102. [7] OL C 139, 2006 6 14, p. 1. [8] Skaičiuojant 1a išlaidų kategorijos maržą (500 mln. EUR), į Europos prisitaikymo prie globalizacijos padarinių fondą (EGF) neatsižvelgta. Viršutinę ribą viršijanti 195 mln. EUR suma padengiama panaudojant lankstumo priemonę. [9] Europos Sąjungos solidarumo fondo (ESSF) suma įtraukiama viršijant atitinkamas išlaidų kategorijas, kaip numatyta 2006 m. gegužės 17 d. tarpinstituciniame susitarime (OL C 139, 2006 6 14). [10] Skaičiuojant 2010 m. 4 išlaidų kategorijos maržą, neatsižvelgta į asignavimus, susijusius su Neatidėliotinos pagalbos rezervu (248,9 mln. EUR). Viršutinę ribą viršijanti 18,3 mln. EUR suma padengiama panaudojant lankstumo priemonę. [11] Skaičiuojant 5 išlaidų kategorijos maržą iki viršutinės ribos, atsižvelgiama į 2007–2013 m. finansinės programos 1 išnašą – 78 mln. EUR darbuotojų įnašų į pensijų sistemą.